 **13.4.22**

**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:40**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 2/5 – Επεισόδιο 19**

Ο Μιχάλης προσπαθεί να καταλάβει τι συνέβη και εξερράγη το σκάφος του. Το ανακοινώνει στον πατέρα του και εκείνος τού ζητάει εξηγήσεις και τον ρωτάει ευθέως αν του τα έχει πει όλα. Ο Μιχάλης αρνείται ότι υπάρχει κάτι κρυμμένο, πίσω από τα γεγονότα. Η Φωτεινή επιστρέφει στη Δρακόνησο μαζί με τον ασθενή της, τον Θωμά,

περιμένοντας τα αποτελέσματα των τοξικολογικών του εξετάσεων. Μετά το βραχυκύκλωμα, ο Πέτρος και ο Ευθύμης ελέγχουν τις πρίζες στο δωμάτιο της Φωτεινής. Ο Ευθύμης προειδοποιεί τον Πέτρο να είναι πολύ προσεκτικός, διότι φαίνεται ότι κάποιος έχει στοχοποιήσει τον ίδιο και τον πατέρα του. Εκείνος, όμως δεν αποθαρρύνεται και σκοπεύει να συνεχίσει τις έρευνες του. Στο μεταξύ, η Φωτεινή λαμβάνει τα αποτελέσματα των τοξικολογικών εξετάσεων του Θωμά. Ο Γεράσιμος ζητάει από τον Νικόλα να γίνει η σκιά του Μιχάλη, προκειμένου να τον προστατεύσει. Εκείνος απορεί και στην αρχή εκφράζει τις αντιρρήσεις του, αλλά τελικά δέχεται…

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Χαρούλας, η* ***Μαρίνα Κουρουνιώτη***

*\*Στο ρόλο του Κώστα, ο* ***Μάνος Τσιβιλής***

**Τρίτη 3/5  -** **Επεισόδιο 20**

Ο Μιχάλης και η Φωτεινή περνάνε τη νύχτα στο ιατρείο με τον ασθενή τους. Ο Τίμος προσπαθεί να αποφύγει την επίσκεψη του αστυνομικού, ο οποίος ερευνά το θάνατο του Αντρέα. Η Φωτεινή υποψιάζεται ότι το πρόβλημα της υγείας του Θωμά ίσως να μην είναι πιο περίπλοκο. Η Ελένη παραδέχεται στην Λίζα ότι ζηλεύει πολύ την παρουσία της Φωτεινής. Εκείνη της λέει τι πρέπει να κάνει, κατά τη γνώμη της, προκειμένου να ξανακερδίσει την καρδιά του Μιχάλη. Η Κλειώ ενημερώνει τον Πέτρο για την έκρηξη, που σημειώθηκε στο σκάφος του Μιχάλη και εκείνος μένει έκπληκτος και τη συνδέει με το βραχυκύκλωμα στο δωμάτιο της Φωτεινής. Η Κάτια καταλαβαίνει πως ο Τίμος ετοιμάζει κάτι μαζί με τον Μιχάλη. Πηγαίνει στον Νικόλα και του ζητάει να της πει για ποιο σκοπό τον προσέλαβε ο άντρας της. Ο αστυνομικός συζητάει με τον Λάμπη και του λέει πως θεωρεί ότι με τις ικανότητες που έχει, θα μπορούσε να ζητήσει απόσπαση από το λιμενικό στην αστυνομία…

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Χαρούλας, η* ***Μαρίνα Κουρουνιώτη***

**Τετάρτη 4/5** – **Επεισόδιο 21**

Ο Γεράσιμος βλέπει την Κάτια να μπαίνει στο σπίτι του Νικόλα και προβληματίζεται για το είδος της σχέσης, που μπορεί να υπάρχει ανάμεσά τους. Ο Τίμος δίνει εντολή στους ανθρώπους του να σταματήσουν κάθε ενέργεια, μέχρι να καταλαγιάσουν τα πράγματα και να απομακρυνθούν οι υποψίες από το πρόσωπό του. Η Φωτεινή, για μια ακόμη φορά, τσακώνεται έντονα με τον Μιχάλη και η Ελένη, που τυχαίνει να βρίσκεται στο ιατρείο, το απολαμβάνει. Ο Πέτρος έχει βγάλει το συμπέρασμα ότι οι πιθανοί στόχοι δεν είναι ο ίδιος και ο πατέρας του,αλλά η Φωτεινή και το λέει στον Ευθύμη. Ο Λάμπης ενημερώνει τη Βασιλική για την πρόταση, που του έκανε ο αστυνόμος για απόσπαση. Εκείνη τη θεωρεί πολύ καλή ιδέα και τον προτρέπει να τη δεχτεί. Ο Γεράσιμος προτείνει στην Κάτια να απομακρυνθεί για λίγο από το νησί. Ο

 Ευθύμης έχει απομονωθεί στο σπίτι του και δουλεύει σε έναν ειδικά διαμορφωμένο χώρο, με εντυπωσιακό ηλεκτρονικό εξοπλισμό, που θυμίζει αρχηγείο κατασκόπων...

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Χαρούλας, η* ***Μαρίνα Κουρουνιώτη***

**Πέμπτη 5/5** – **Επεισόδιο22**

Ο Γεράσιμος φέρνει στην Κάτια ένα εισιτήριο για τον Πειραιά και της προτείνει να επισκεφθεί το γιο τους, τον Στέφανο και να περάσει το Σαββατοκύριακο μαζί του. Ο Ευθύμης βλέπει ότι η Φωτεινή είναι επιφυλακτική, απέναντί του και νιώθει ότι δεν τον εμπιστεύεται πια. Ο Τίμος πηγαίνει στο μαγαζί της Βασιλικής και της αναπτύσσει τα επιχειρήματα του, προκειμένου να την πείσει να αποτρέψει τον Λάμπη να πάρει απόσπαση για την αστυνομία. Το σχέδιο, που έχει θέσει σε εφαρμογή η Ελένη προκειμένου να κερδίσει πίσω τον Μιχάλη, αρχίζει να φέρνει αποτελέσματα. Ο αστυνόμος επισκέπτεται τον Γεράσιμο στο σπίτι του και του κάνει ερωτήσεις, σχετικά με το θάνατο του Αντρέα. Ο Στέφανος υποδέχεται τη μητέρα του στην Αθήνα και για να την ευχαριστήσει την πηγαίνει να δειπνήσουν σε ένα ακριβό εστιατόριο. Ο ιδιοκτήτης τού εστιατορίου τούς αναγνωρίζει και τους περιποιείται ιδιαίτερα. Είναι ο Βασίλης Μερκίνης, ο άνθρωπος από τον οποίο προσπαθεί να ξεφύγει η Φωτεινή …

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

**Παρασκευή 6/5** – **Επεισόδιο 23**

Ο Τίμος ανακοινώνει στον Μιχάλη ότι θα αναλάβει ο ίδιος να απομακρύνει τη Φωτεινή από τη Δρακόνησο. H Βασιλική πηγαίνει στον δήμαρχο και κάνει αίτηση για άδεια επέκτασης των τραπεζοκαθισμάτων, έξω από το μαγαζί της. Εκείνος της λέει ότι θα το τακτοποιήσει, εφόσον και εκείνη δεχτεί να του κάνει μια εξυπηρέτηση, για αντάλλαγμα. Στην Αθήνα, η Κάτια και ο Στέφανος απολαμβάνουν το δείπνο τους στο εστιατόριο του Βασίλη. Παράλληλα, στη Δρακόνησο, η Φωτεινή αφηγείται στον Ευθύμη την ιστορία της με τον Βασίλη, ο οποίος στην αρχή τής παρουσιάστηκε πολύ ευγενικός και γοητευτικός, αλλά στην πορεία αποκάλυψε το πραγματικό του πρόσωπο και η κατάσταση εξελίχτηκε σε εφιάλτη. Ο Ευθύμης της μιλάει τρυφερά και την παρηγορεί. Όμως, την ώρα που ετοιμάζονται να βγουν για φαγητό, η Φωτεινή δέχεται ένα τηλεφώνημα από τον Μιχάλη, που την ενημερώνει ότι ο Γεράσιμος αντιμετωπίζει μια σοβαρή κρίση υγείας και της ζητάει να τρέξει στο σπίτι τους…

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο της Λένας, η* ***Γαία Κολλίντζα***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος**

(Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

 Γραφείο Τύπου & Επικοινωνίας